Document ID: 32007R0833

KOMISJONI MÄÄRUS (EÜ) nr 833/2007,
16. juuli 2007,
nõukogu määrusega (EÜ) nr 1172/98 (kaupade autovedu käsitlevate statistiliste aruannete kohta) ettenähtud üleminekuperioodi lõpetamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. mai 1998. aasta määrust (EÜ) nr 1172/98 kaupade autovedu käsitlevate statistiliste aruannete kohta, (1) eelkõige selle artikli 5 lõikeid 4 ja 5,
ning arvestades järgmist:
(1)
Määruse (EÜ) nr 1172/98 kohaselt võivad liikmesriigid üleminekuperioodil 1999. aasta 1. jaanuarist kasutada peale- ja mahalaadimiskohtade lihtsustatud kodeerimist; täielikku piirkondlikku kodeerimist rahvusvaheliste vedude puhul Euroopa Majanduspiirkonnas ei ole nõutud.
(2)
Määruse (EÜ) nr 1172/98 artikli 5 lõike 5 kohaselt on vaja määrata kindlaks üleminekuperioodi lõppemine kohe, kui on olemas tehnilised tingimused, mis võimaldavad tõhusa piirkondliku kodeerimissüsteemi kasutamist vastavalt lisa G jagudele 1 ja 2 nii siseriiklike kui ka rahvusvaheliste vedude korral.
(3)
On vaja tagada, et kohaldatakse 2003. aastal jõustunud Euroopa Parlamendi ja nõukogu 26. mai 2003. aasta määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS). (2)
(4)
Käesoleva määrusega ei muudeta nende muutujate staatust ega sisu, mis on määruses (EÜ) nr 1172/98 nimetatud mittekohustuslikeks.
(5)
Käesolevas määruses sätestatud meetmed on kooskõlas nõukogu otsusega 89/382/EMÜ (Euratom), (3) loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1172/98 artiklis 5 osutatud üleminekuperiood lõppeb 31. detsembril 2007. aastal.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. juuli 2007

Labels: 8
15
19